OpenLLM-France/wikimedia huggingface dataset:
# Palibrio

Palibrio és una editorial independent creada per a autors hispans amb seu central a Bloomington, Indiana (Estats Units). L'editorial té serveis de publicació i màrqueting de llibres per a públics hispanoamericans dels Estats Units, Mèxic, Espanya, Puerto Rico i Canadà.
L'editorial forma part de l'empresa Author Solutions Incorporated.

## Història

Fundada el 2010 com una de les branques de la família editorial d'autopublicació Author Solutions Incorporated, Palibrio va integrar-se al grup propietat de Pearson PLC, Penguin Books, el passat juliol del 2012.
Després de la fusió amb Random House a l'octubre del 2012 per la qual es creava el grup Penguin Random House, Palibrio ha passat actualment a formar part d'una de les sis principals firmes editorials del món.
El nom de Palibrio prové de les paraules en castellà “paraula” i “llibre”.

## Referències

* ↑ "Palibrio." Author Solutions Incorporated (acessado en 8-5-2013).
* ↑ "Penguin, Random House Announce Merger." National Public Radio (acessado en 8-5-2013, en ingles).
* ↑ "Acerca de Palibrio." Palibrio Preguntas mas frecuentes (acessado en 8-5-2013).

## Enllaços externs

* Pàgina web oficial (anglès)
* Pàgina web oficial en Espanya (castellà)
* Author Solutions (anglès)
# Meknassi

Meknassi (àrab: المكناسي, al-Miknāsī) és una ciutat de Tunísia a la governació de Sidi Bou Zid, situada uns 50 km al sud de Sidi Bou Zid, la capital. La municipalitat té 14.068 habitants, i la ciutat n'és el centre. És capçalera d'una delegació amb 24.810 habitants

## Economia

L'activitat econòmica està basada en l'agricultura (cereals, llegums i fruites) i la seva comercialització.

## Orografia

Té al sud les muntanyes anomenades Djebel Bou Hedma i Djebel Bou Daouaou.

## Cultura

Fou la regió del Banu Hammama, àrabs nòmades que en esdevenir sedentaris van originar la ciutat. Els cavalls de pura sang àrab són un producte local característic i cada any s'hi celebra un festival dedicat a aquestos animals. Cap a l'oest hi ha una àrea natural sensible que arriba fins a Menzel Bouzaïene.

## Administració

Com a delegació o mutamadiyya, duu el codi geogràfic 43 58 (ISO 3166-2:TN-12) i està dividida en nou sectors o imades:
* El Jebbes (43 58 51)
* Gheris Ouest (43 58 52)
* Mech (43 58 53)
* Meknassy Est (43 58 54)
* Meknassy Ouest (43 58 55)
* Meknassy Nord (43 58 56)
* Ezzouarâa (43 58 57)
* El Mabrouka (43 58 58)
* Ennasr (43 58 59)
Al mateix temps, forma una municipalitat o baladiyya (codi geogràfic 43 17).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 107-111. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 157. ISSN: 1737-7838 [Consulta: 18 agost 2021].
# Bàsquet Manresa Sant Francesc

El Bàsquet Manresa Sant Francesc va ser un club de basquetbol de Manresa, fundat el maig de 1983.
L'entitat va néixer de la fusió del Bàsquet Femení Manresa i del Grup d'Esports Badia Solé. Va disposar de diversos equips masculins i femenins en categoria cadet, júnior i sènior. Va destacar el primer equip femení que competí a la Primera divisió estatal durant sis temporades (1986-92), amb els noms de Sant Francesc, Font Vella Manresa i Pryca Manresa. També va aconseguir dos subcampionats de Lliga catalana (1987-88, 1990-91). Entre d'altres jugadores van destacar Nina Pont, primera jugadora catalana en competir a la lliga de la NCAA, Eulàlia Vila, Tere Almoguera, Mercè Morros, María José Castro, Mònica Valentí. Al final de la temporada 1991-92, el club manresà va desaparèixer.

## Referències

* ↑ «Bàsquet Manresa Sant Francesc». Enciclopèdia de l'esport català. Barcelona: Grup Enciclopèdia Catalana.
* ↑ Felipo, Julián. «El milagro de Manresa también fue femenino» (en castellà). Mundo Deportivo, 02-03-2020. [Consulta: 19 juliol 2024].
* ↑ «Manresa CBF - Entrevista a Nina Pont». AraEsport, 10-01-2022. [Consulta: 19 juliol 2024].
# Batalla de Legnica

La batalla de Legnica (en polonès: Bitwa pod Legnicą) va tenir lloc prop de la ciutat del mateix nom a Silèsia el 9 d'abril de 1241. Era un intent de detenir l'avanç per Europa de les hordes mongols i, malgrat la seva victòria i a causa de la inestabilitat interna, aquest és el punt més occidental que van arribar al continent.

## Antecedents

El 1234 o 1235 es va decidir la Invasió mongola de Rússia i pobles veïns i Batu Khan fou designat cap suprem de la gran expedició mongola de 150.000 homes que va sortir la primavera del 1236. La direcció efectiva de l'expedició corresponia al general Subotai que tenia llavors uns 60 anys, però la direcció titular era de Batu. L'hivern del 1239 al 1240 els mongols van acabar de sotmetre les estepes de Rússia meridional, i sota direcció de Mongke van ocupar Maghas, capital dels alans o ases (asod en mongol). La campanya que va seguir va culminar amb la conquesta de Kiev el 17 de desembre de 1240.
L'hivern del 1240 els mongols van dividir les seves forces en cinc columnes i l'exèrcit de Batu, sota la direcció de Baidar i Kaidu, va marxar contra Polònia per distreure les forces poloneses i evitar que donessin suport als hongaresos, l'objectiu principal. Van creuar el Vístula glaçat (13 de febrer de 1241) i van saquejar Samdomierz, arribant fins als afores de Cracòvia; un exèrcit polonès fou derrotat a Chmielnik (18 de març de 1241). Boleslau IV va fugir de Cracòvia (evacuada tanmateix pels habitants) i es va refugiar a Moràvia. La ciutat fou cremada pels mongols, que seguidament van entrar a Silèsia sota la direcció de Baidar i van creuar l'Oder a Ratibor.

## Batalla

El duc Enric II el Pietós va fer front els mongols amb entre 2.000 i 3.000 homes que foren derrotats, entre ells el destacament de Miecislau II el Gras que fou el primer que s'hi enfrontà, el 9 d'abril de 1241 a la batalla de Legnica.

## Conseqüències

Tot seguit els mongols van entrar a Moràvia, assolant el país, però sense poder ocupar la ciutat d'Olmutz defensada per Iaroslav de Sternberg. De Moràvia aquesta part de l'exèrcit mongol es va dirigir cap a Hongria on ja operava la resta de l'exèrcit, sota la direcció del mateix Batu i del general Subotai.

## Referències

* ↑ Maroân, Jerzy. Legnica 1241 (en polonès). Wydawn, 1995, p. 123-131. ISBN 9788311086326.
* 1 2 3 Sverdrup, Carl. «Numbers in Mongol Warfare». A: Journal of Medieval Military History (en anglès). vol.8. Boydell & Brewer, 2010, p. 114-115. ISBN 1843835967.
* ↑ Korta, Wacław. Najazd Mongołów na Polskę i jego legnicki epilog (en polonès). Śląski Instytut Naukowy, 1983. ISBN 83-00-00646-X.
* ↑ Grousset, René. The Empire of the Steppes (en anglès). Rutgers University Press, 1970, p. 264. ISBN 0813513049.
* ↑ M. Pelliot, A propos des Comans, J. A. 1920
* ↑ Strakosch-Grassmann, Der Einfall der Mongolen in Mittleuropa in der ahren 1241-1242, Innscruck, 1893
* ↑ Sverdrup, Carl «Numbers in Mongol Warfare» (en anglès). Journal of Medieval Military History, 2010, pàg. 114.
* ↑ Mostowik, Paweł. Z dziejów Księstwa Oświęcimskiego i Zatorskiego XII-XVI w (en polonès). Wydawn. Adam Marszałek, 2005, p. 53. ISBN 8374411759.
# Bodil Begtrup

Bodil Gertrud Begtrup (12 de novembre de 1903 - 12 de desembre de 1987) fou una activista danesa pels drets de les dones i diplomàtica.

## Biografia

El 1929 es va convertir en membre de la junta directiva de l'organització Kvinderådet (Consell de Dones de Dinamarca), el 1931 va ser elegida vicepresidenta, i en el període 1946-49 en va ser presidenta. El 1939 va esdevenir la primera censora cinematogràfica femenina de Dinamarca.
Després de la Segona Guerra Mundial es va convertir en membre de la delegació danesa a l'Assemblea General de les Nacions Unides. El 1946 fou la presidenta de la Comissió de les Nacions Unides sobre la Condició Jurídica i Social de la Dona, i el 1947 va defensar que la Declaració Universal dels Drets Humanses referís als titulars dels drets com a «tothom» o «tota persona», en lloc d'emprar la fórmula «tots els homes». A més, va proposar la inclusió dels drets de les minories en l'Article 26, sobre el dret a l'educació, però les seves idees eren massa avançades per l'època. Així, doncs, la Declaració Universal de Drets Humans no fa cap menció explícita als drets de les minories, tot i que garanteix la igualtat de drets de totes les persones.
Va ser destinada a Islàndia el 1949 i es va convertir en ambaixadora el 1955 essent la primera ambaixadora dona de Dinamarca. Va ser signatària de la Carta oberta a les dones del món.

## Referències

* ↑ «Les dones que van humanitzar la Declaració Universal de Drets Humans – Eulàlia Lledó Cunill». [Consulta: 27 juliol 2019].
* ↑ «Día de los Derechos Humanos, 10 de diciembre» (en castellà). [Consulta: 4 gener 2019].
* ↑ Midtgaard, Kristine (2011). "Bodil Begtrup and the drafting of the Universal Declaration of Human Rights". Scandinavian Journal of History. 36 (4): 479–499. DOI: 10.1080/03468755.2011.599264.
* ↑ «Dansk Kvindebiografisk Leksikon - Bodil Begtrup», 15-05-2003.
* ↑ . ISBN 978-87-635-2587-9.
* ↑ «An open letter to the women of the world | UN Special» (en anglès). [Consulta: 27 juliol 2019].

## Enllaços externs

* Bodil Gertrud Begtrup a l'enciclopèdia Den Store Danske
# Palinur (mitologia)

* Aquest article tracta sobre el personatge mitològic Palinur. Vegeu-ne altres significats a «Palinur».
Palinur o Palinurus, en mitologia romana, va ser el timoner del vaixell de l'heroi troià Eneas, que diuen les llegendes que fundaria Roma.
Explica Virgili a L'Eneida que per protegir Eneas i els seus durant el viatge per mar, la mare d'Eneas, la deessa Venus, acordà amb Neptú un sacrifici humà; a canvi Neptú garantia que els troians arribarien sans i estalvis al Laci. Aquest sacrifici va ser executat de manera que Somnus fa que Palinur s'adormi i caigui per la borda. Abandonat, arriba a les costes de Lucània, al sud d'Itàlia, on mor a mans de la tribu nativa dels lucans.
Quan més endavant Eneas viatja al món dels morts de la mà de la Sibil·la de Cumas, es troba amb l'esperit de Palinur que, com que no ha estat enterrat, resta sense descans. Palinur li demana que l'ajudi a sortir d'allà, a passar a l'altra riba del riu, però tot i que no li és permès, la Sibil·la li comunica que serà enterrat com cal i que serà recordat. La llegenda diu que va ser enterrat en un lloc de l'actual Cap Palinur.
Palinur és citat a l'obra de Thomas More Utopia com a exemple d'un viatger distret.

## Referències

* ↑ Hornblower, Simon and Antony Spawforth. The Oxford Classical Dictionary. 3rd edition. Nova York: Oxford University Press Inc., 2003, p. 1100. ISBN 0-19-860641-9.
* ↑ Virgil Aeneid, III.202, V.858, VI.381.
* ↑ More, Sir Thomas. translated by Robert M. Adams. Utopia. 2nd edition, 1992, p. 5.
# Matriu lògica genèrica

La matriu lògica genèrica (generic array logic) o GAL és una innovació de la matriu lògica programable. Ambdues van ser desenvolupades per Lattice Semiconductor el 1985. Aquest dispositiu té les mateixes propietats lògiques que la PAL, però pot ser esborrat i reprogramat. La GAL és molt útil en la fase de prototipat d'un disseny, quan una fallada en la lògica pot ser corregida per reprogramació. Les GAL es programen i reprogramen utilitzant un programador PAL o utilitzant la tècnica de programació circuital en xips secundaris.
Un dispositiu similar anomenat PEEL (programmable electrically erasable logic o lògica programable esborrable elèctricament) va ser introduït per la International CMOS Technology (ITC) Corporation.

## Bibliografia

* Angelo Geraci, Principi di elettronica dei sistemi digitali, Milano, McGraw-Hill Milano, 2003, ISBN 88-386-6107-3. (italià)

## Enllaços externs

* Dispositius lògics programables Arxivat 2009-02-03 a Wayback Machine. (castellà)
# Psychoda reducta

Psychoda reducta és una espècie d'insecte dípter pertanyent a la família dels psicòdids que es troba a Àfrica: Uganda.

## Referències

* ↑ uBio (anglès)
* 1 2 Tonnoir, Al., 1939. Psychodidae. A: Museu Britànic (Natural History): Ruwenzori Expedition 1934-1935. 1 (4): 35-80.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Márcio Miranda Freitas Rocha da Silva

Márcio Miranda Freitas Rocha da Silva conegut com a Marcinho (Campinas, Brasil, 20 de març de 1981) és un exfutbolista brasiler, i posteriorment entrenador de futbol. Com a jugador disputà un partit amb la selecció del Brasil.

## Referències

* ↑ National Football Teams

## Enllaços externs

* http://en.sambafoot.com/players/445_Marcinho.html Arxivat 2009-06-29 a Wayback Machine.
* Márcio Miranda Freitas Rocha da Silva a National-Football-Teams.com (anglès)
* http://200.159.15.35/registro/registro.aspx?s=137339 Arxivat 2007-09-30 a Wayback Machine.
* http://placar.abril.com.br/cruzeiro/fichas/marcinho.shtml Arxivat 2011-05-27 at Archive.is
* http://guardian.touch-line.com/StatsCentre.asp?Lang=0&CTID=59&CPID=133&pStr=Player&PLID=177975&TEID=3309 Arxivat 2012-08-11 a Wayback Machine.
# Batalla de Le Castella

Le Castella va ser espectador entre les tropes de Guillem Estendart, capità de les tropes angevines de Carles II d'Anjou que va decidir reconquerir totes les terres perdudes, i Roger de Llúria, que es trobava a Messina, va ser cridat per a defensar Rocca Imperiale, als territoris amenaçats.
Guillem Estendart va veure les naus enemigues que feien escala en el golf, i va apostar per una emboscada en la platja, però ho va fer tan precipitadament, que en lloc d'agafar per sorpresa als sicilians, va ser sorprès i atacat per la cavalleria siciliana de Roger de Lluria, sent ferit i fet presoner.

## Referències

* ↑ «La influencia arabe y angioni» (en castellà). Vila de Le Castella. [Consulta: 19 juliol 2012].
* ↑ (castellà) M.J.Quintana, General victorioso de la Escuadra Aragonesa en el Mediterraneo «Roger de Lauria. Personajes. Aragón. exposición Arte Mudéjar, Huesca Zaragoza Teruel Arquitectura España. Spain.».
# Brachoua

Brachoua (en àrab براشوة, Brāxwa; en amazic ⴱⵕⴰⵛⵡⴰ) és una comuna rural de la província de Khémisset, a la regió de Rabat-Salé-Kenitra, al Marroc. Segons el cens de 2014 tenia una població total de 12.025 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tuc de la Montanyeta

El Tuc de la Montanyeta o Pic de la Montanyeta, és una muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
El pic, de 2.674,8 metres, s'alça en el punt d'intersecció de les carenes que delimiten la Coma d'Amitges (E), la Vall de les Corticelles (N) i la Vall de Dellui (SO); amb el Bony de les Corticelles al nord, les Agulles de Dellui al nord-oest i les Pales de Cubieso al sud-est.

## Rutes

El punt habitual per atacar el pic és la collada que separa les valls de les Corticelles i la Coma d'Amitges. El Refugi d'Estany Llong és el punt de sortida comú dels camins de les dues valls que condueixen cap al coll. |}

## Referències

* ↑ ICC - Institut Cartogràfic de Catalunya. Pic de la Montanyeta. [Consulta: 20/10/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# María Esperanza Barrios

María Esperanza Barrios (San Carlos, 18 de desembre de 1892 - 2 d'octubre de 1931) va ser una escriptora i periodista afrouruguaiana.

## Biografia

Nascuda a San Carlos, María Esperanza va oficiar de corresponsal del seu germà Pilar Barrios des d'aquesta ciutat, per a la publicació La Verdad (1911-1914). Va participar al costat de Pilar i el seu altre germà, el periodista Ventura Barrios, de la fundació de la primera època de la revista Nuestra Raza. Aquesta revista es va publicar en San Carlos entre març i desembre de 1917, i va arribar a comptar amb 250 subscriptors. Una segona època d'aquesta revista va ser publicada a Montevideo, ja sense Esperanza Barrios, entre 1933 i 1948.
Com a escriptora i poeta, Carlos Rodríguez Pintos va dir sobre ella: «Era Maria Esperanza d'un temperament artístic poc comú; des de molt jove va ser una entusiasta cultora de la declamació, on va conquistar grans aplaudiments, sense que aquests arribessin a envanecer-la, perquè ella estimava l'art per l'art mateix». Segons Caroll Mills Young, el paper de Barrios com «(...) corresponsal de La Verdad (1911-1914) i contribuent de Nuestra Raza (1917-1933) va començar a definir el feminisme negre en la seva lluita per l'equitat racial, de gènere i social».
La revista Nuestra Raza va rememorar tots els anys la data de la seva mort.

## Referències

* 1 2 Rodríguez Pintos, Carlos «María E. Barrios» (en castellà). Nuestra Raza, Any 1, n.3, 01-10-1933, pàg. 3.
* ↑ Lewis, Marvin A. Afro-Uruguayan Literature: Post-colonial Perspectives, 2003, p. 32.
* ↑ Pereda Valdés, Ildefonso. El negro en el Uruguay (en castellà), p. 209.
* 1 2 Young, Caroll Mills «From Voicelessness to Voice: Womanist Writers of the Black Uruguayan Press» (en castellà). Afro-Hispanic Review, 23(2), 2004, pàg. 33-38.
# Pedro Arriola Ríos

Pedro Arriola Ríos (Sevilla, 1948 - Madrid, 28 de gener de 2022) fou un sociòleg espanyol. Va ser assessor dels presidents del Partit Popular José María Aznar i Mariano Rajoy. Va estudiar Ciències Econòmiques a la Universitat de Màlaga i, posteriorment, a Madrid, Ciències Polítiques. Va treballar com a assessor d'empreses en la negociació de convenis col·lectius. El 1989 va començar a assessorar a José María Aznar qui, el 1998, el va incloure com un dels representants del Govern d'Espanya en les converses amb ETA, quan la banda terrorista va formalitzar la seva primera treva. El 2014 va representar Rajoy davant el Govern de Catalunya per buscar una sortida prèvia a la consulta sobre la independència de Catalunya del 9-N. Casat amb Celia Villalobos, pel Partit Popular va realitzar anàlisis i estudis demoscòpics. Va morir el 28 de gener de 2022 als 74 anys.

## Referêncies

* 1 2 3 del Riego, Carmen. «La fi de l'era Arriola». La Vanguardia, 06-09-2018. [Consulta: 28 gener 2022].
* ↑ «Arriola defensa Tezanos: no és acceptable atacar-lo per ser socialista». El Periódico, 18-06-2019. [Consulta: 28 gener 2022].
* 1 2 3 «Muere Pedro Arriola, uno de los principales asesores de Aznar y Rajoy» (en castellà). El País, 28-01-2022. [Consulta: 28 gener 2022].
# Trimma randalli

Trimma randalli és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2 cm de longitud total.

## Hàbitat

És un peix marí de clima tropical i associat als esculls de corall fins als 2-17 m de fondària.

## Distribució geogràfica

Es troba a la República de Palau i a les Filipines.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Winterbottom, R. & Zur, M. 2007. Three new species of genus Trimma from Palau, Western Pacific (Percomorpha: Gobiidae). aqua International Journal of Ichthyology, 13 (1): 13-24.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Froburg-Homberg

«Froburg-Homberg» té aquests significats:
* Branca dels comtes de Froburg
* Derivació del comtat d'Homberg
# Márcio Roberto dos Santos

Márcio Roberto dos Santos (15 de setembre de 1969) és un exfutbolista brasiler.

## Selecció del Brasil

Va formar part de l'equip brasiler a la Copa del Món de 1994.

## Referències

* ↑ Enciclopédia do Futebol Brasileiro Lance Volume 2. Rio de Janeiro: Aretê Editorial S/A, 2001, p. 296. ISBN 85-88651-01-7.
* ↑ «Top goals». FIFA [Consulta: 4 juny 2009]. «Còpia arxivada». Arxivat de l'original el 2007-10-01. [Consulta: 15 juny 2022].
* ↑ Napoleão, Antônio Carlos; Assaf, Roberto. Seleção Brasileira 1914–2006. São Paulo: Mauad X, 2006, p. 275. ISBN 85-7478-186-X.
* ↑ «Todos os brasileiros - 1994» (en portuguès). FolhaOnline, 09-12-2005. [Consulta: 16 desembre 2017].
# Barranc d'Escalze

El barranc d'Escalze és un barranc del Pallars Sobirà, que neix a la Serra d'Escalze i desemboca al barranc de Besan.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Bosc de Roquerot

El bosc de Roquerot és una pineda del poble de Montpol, al municipi de Lladurs (Solsonès).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «bosc de Roquerot». Gran Enciclopèdia Catalana. Grup Enciclopèdia. [Consulta: 30 setembre 2022].
# Tuc de la Mina

El Tuc de la Mina és una muntanya de 2.763,8 metres d'altitud que es troba dins del terme municipal de la Torre de Cabdella, al Pallars Jussà, a la part nord-oest del terme.
És a prop del Pic Salado, al seu sud-oest, i a prop del límit amb la Vall de Boí, a llevant de lo Castell de Rus.

## Enllaços externs

* Institut Cartogràfic de Catalunya (al mapa 1:50000 surt amb el nom, erroni, de lo Castell de Rus)